ITD รับทรัพย์! คว้างานก่อสร้าง 2 โครงการ มูลค่ารวมกว่า 826 ลบ.
ITD รับทรัพย์! คว้างานก่อสร้างอาคารชุมชนดินแดง-สถานีไฟฟ้าแรงสูง มูลค่ารวมกว่า 826 ลบ.
29 พ.ย. 2559

บริษัทอิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ลงนามในสัญญาก่อสร้าง จำนวน 2 โครงการ มูลค่ารวมกว่า 826 ลบ. ประกอบด้วย
1.โครงการ อาคารพักอาศัย สูง 28 ชั้น และอื่นๆ ตามโครงการฟื้นฟูเมืองชุมชนดินแดง(แปลง G) กรุงเทพมหานคร ของการเคหะแห่งชาติ มูลค่า 324,100,000 บาท (รวมภาษีมูลค่าเพิ่ม) ระยะเวลาก่อสร้าง 18 เดือน
โดยลักษณะงานก่อสร้างโครงการประกอบด้วย ก่อสร้างอาคารพักอาศัยสูง 28 ชั้น จานวน 1 อาคาร รวม 334 หน่วย ประกอบด้วย งานโครงสร้าง, งานสถาปัตยกรรม , งานระบบไฟฟ้า, งานระบบประปาและสุขาภิบาล, งานระบบปรับอากาศและระบายอากาศ, ลิฟต์, งาน ระบบสาธารณูปโภค พร้อมทั้งจัดหาและติดตั้งครุภัณฑ์ และอื่นๆ
2.โครงการก่อสร้างสถานีไฟฟ้าแรงสูง 500/230/115KV ฉะเชิงเทรา 2 จ.ฉะเชิงเทรา ของการไฟฟ้าฝ่ายผลิตแห่งประเทศไทย (กฟผ.) มูลค่า 502,562,650 บาท (รวมภาษีมูลค่าเพิ่ม) ระยะยเวลาก่อสร้าง 26 เดือน
โดยลักษณะงานก่อสร้างโครงการประกอบด้วย ก่อสร้างอาคารสถานีไฟฟ้าแรงสูง 500 KV, 230 KV และ 115 KV รวมทั้งงานออกแบบ วิศวกรรมโยธาและงานสถาปัตยกรรมในส่วนของงานอาคารประกอบไปด้วยงานโครงสร้างคอนกรีตเสริมเหล็ก,งานโครงหล็ก, งานสถาปัตยกรรม, งานระบบสุขาภิบาล, งานระบบไฟฟ้า ติดตั้งสายโทรศัพท์และสายเคเบิล
ส่วนภายนอกอาคาร ประกอบด้วยงานฐานราก, งานถนน, งานระบบประปา,งานระบบระบายน้ำ, งานระบบอัคคีภัย, งานสายเคเบิลใต้ดิน และงานไฟฟ้า